ტაილერ ჯოზეფი

ტაილერ ჯოზეფი (; დ. 1 დეკემბერი, 1988) — ამერიკელი მუსიკოსი და რეპერი. ამერიკული დუეტის — Twenty One Pilots მთავარი ვოკალისტი.

 ადრეული წლები 
ჯოზეფი დაიბადა კოლუმბუსში, ოჰაიოში. იზრდებოდა ორ ძმასთან - ზაკთან (ასევე მომღერალი), ჯეისთან და დასთან - მედისონთან ერთად. დედამისი, კელი, იყო მათემატიკის მასწავლებელი მანამ, სანამ კალათბურთის მწვრთნელი გახდებოდა. მამამისი ასევე მწვრთნელი იყო, ვაშინგტონის ქრისტიანულ სკოლაში, 96-2005 წლებში, ახლა კი სკოლის დირექტორია. ჯოზეფიც კალათბურთს ბავშვობიდანვე თამაშობდა.

როდესაც მუსიკოსის გამოსვლა იხილა High Street კლუბში, კალათბურთის დაფინანსების შემოთავაზებაზე Otterbrein-ის უნივერსიტეტიდან უარი განაცხადა. დაიწყო დაკვრა გარდერობში ნაპოვნ კლავიშებზე, რომელიც საშობაო საჩუქარი იყო დედამისისგან და იმეორებდა რადიოში არსებულ მელოდიებს.

 კარიერა 

მარცხნივ|მინი|ტაილერ ჯოზეფი Blurryface მსოფლიო ტურზე 2015
Twenty One Pilots ჩამოყალიბდა ტაილერ ჯოზეფის ინიციატივით 2009 წელს, კოლუმბუსში (ოჰაიო), ნიკ ტომასთან და კრის სალისთან ერთად, რომლებმაც 2011 წელს ჯგუფი საბოლოოდ დატოვეს. ამჟამად ჯგუფი შედგება ორი წევრისაგან - ვოკალისტი ტაილერ ჯოსეფი და დრამერი - ჯოშ დანისგან.

ჯგუფმა საკუთარი სახსრებით ორი ალბომი - Twenty One Pilots 2009 წელს და Regional at Best 2011 წელს გამოუშვა, სანამ ლეიბლ Fueled By Ramen-თან კონტრაქტს გააფორმებდნენ 2012 წელს.

რიგით მესამე ალბომი Vessel 2013 წლის 8 იანვარს გამოვიდა.
მინი|252x252პქ|Emotional Roadshow World Tour
Blurryface 2015 წლის 17 მაისს გამოვიდა და ამასთან ერთად ჩაატარეს ორი საერთაშორისო მსოფლიო ტური: Blurryface და Emotional Roadshow.

2016 წლის 6 დეკემბერს ჯოზეფმა ხუთი გრემის ნომინაცია: წლის ჩანაწერი, საუკეთესო პოპ დუეტის/ჯგუფის შესრულება, საუკეთესო როკ შესრულება, საუკეთესო როკ სიმღერა და საუკეთესო ვიზუალური მედიის სიმღერა.

 სხვა პროექტები 
სანამ ჯგუფი ჩამოყალიბდებოდა, ჯოზეფი სოლო მომღერლად მუშაობდა. შედეგად გამოუშვა ალბომი სახელად No Phun Intended. ამ სიმღერების მოსმენა ისევ შესაძლებელია თავის PureVolume-ს გვერდზე.

2011 წელს, ჯოზეფი იყო Five14-ის ვარსკვლავი, 2012 წელს მიიღო მონაწილეობა ვიდეოში  "What's Your Story?" რომელიც გადაღებულია მარკ იშლმენის მიერ (Twenty One Pilots-ის რამდენიმე ვიდეოს პროდიუსერი). ოთახი, რომელშიც გადაღებულია ვიდეო  "What's Your Story?", არის იგივე ოთახი რომელსაც ვხედავთ მუსიკალურ ვიდეოში 'House Of Gold'.

2013 წლის 4 დეკემბერს, ჯოზეფმა მიიღო მონაწილეობა Five14 Church's Christmas With the Stars-ში და შეასრულა "O come, O come, Emmanuel".

2014 წლის დეკემბერში, ის დაეხმარა ბეკ-ვოკალში ჯგუფ Panic! At The Disco-ს, სიმღერაში "Sickly Sweet Holidays".

 პირადი ცხოვრება 
ჯოზეფი, ბავშვობაში, სახლში იღებდა განათლებას. იქორწინა ჯენა ბლექზე 2015 წლის 28 მარტს.

მას აქვს სამ-ნაწილიანი ტატუირება რომელიც გამოსახავს „რაღაცას რამაც თავისი ცხოვრება იხსნა“, იგი არ თვლის რომ ინტერნეტში საკუთარი ტატუირების მნიშვნელობის ახსნა მართებულია.

ორივეს, ჯოზეფსა და დანს აქვთ გამოსახული „X“ სხეულზე, ნიშნად ერთგულებისა ფანების მიმართ რომლებიც ცხოვრობენ ოჰაიოში.

 დისკოგრაფია 
მინი

Twenty One Pilots-თან ერთად
 Twenty One Pilots (2009)
 Regional at Best (2011)
 Vessel (2013) 
 Blurryface (2015)
 Trench (2018)

როგორც სოლო შემსრულებელი
 No Phun Intended (2008)

ჯილდოები და ნომინაციები
 წელი ცერემონია ჯილდო ნომინაცია შედეგი  2017 გრემის ჯილდო  წლის ჩანაწერი  "Stressed Out"     საუკეთესო პოპ დუეტის/ჯგუფის შესრულება    საუკეთესო როკ-შესრულება  "Heathens"    საუკეთესო როკ-სიმღერა  "Heathens"    საუკეთესო ვიზუალური მედიის სიმღერისთვის  

რესურსები ინტერნეტში

 Twenty One Pilots-ის ოფიციალური საიტი
 ტაილერ ჯოზეფი Twitter-ზე
 ტაილერ ჯოზეფი Facebook-ზე

სქოლიო

კატეგორია:დაბადებული 1 დეკემბერი
კატეგორია:დაბადებული 1988
კატეგორია:ამერიკელი მუსიკოსები
კატეგორია:ამერიკელი მომღერლები
კატეგორია:Twenty One Pilots-ის წევრები
კატეგორია:ცოცხალი ადამიანები